  Майя Бывальцева 16-тӥ гудырикошконэ Ижкарысь Туризмъя но киужъёсъя элькун центрын удмурт калык крезьгуро арбериосын «Куаралэн шоканэ» адӟытон усьтӥськиз. Одӥг висъетэ аспӧртэм орестре крезь, кубыз, узьыгумы, бубень, дымбыр, окарина, быз люкаськизы. Нырысь ик, возьматыны, ми ӧм вунэтэ шуыса милесьтым культурамес, солэсь сыӵе бай люкетсэ, сыӵе тунсыко люкетсэ, сое али но пӧртэм фольклор но крезьгуро ансамбльёс азинто. Соин мон ӧй шуысал, что удмурт инструментъёс – со кулэм инструментъёс. Со ӧвӧл возрождение - соос кулэ шуыса ми возьматӥськом. Озьыен, чеберзэ но возьматоно - мыным потэ туж эстетичной милям инструментъёсмы! Анна Образцова, Туризмъя но киужъёсъя йӧскалык центрысь ӧнерчиСиё, шулан но шуккылон инструментъёсты Вавожысь чеберлыко киужъёсъя центрысь, Сьӧлтаысь но Узей-Тукляысь киужъёсъя юртъёсысь кибашлыос лэсьтӥзы. Озьы ик Антон Васильевлэн, Василий Широбоковлэн, Евгений Бикузинлэн (Чудья Жени) киужъёссы поттэмын. «Куаралэн шоканэз» адӟытон 14 фото Возьматонлэн шорсюлмыз крезез лыдъяны яра, дыр. Татын вань быдӟым крезь но, пичиосыз но. Та крезьгуро арбериез лэсьтыны быгатӥсь кибашлыос но, соин шудыны быгатӥсьёс но берло аръёсы пумен тросгес луо. Тужгес но вашкалаез – со крезь. Малы ке шуоно кубыз, яке кобыз, пыремын берлоге сини, ку ми тюркъёс бордынгес кутскимы ни улыны. Соослэн но вань сыӵе ик инструментсы, со кыл – кобыз – ачиз тюрк кыл. Соин ик мыным потэ, что со доказательство, что со кӧня ке берлогес милям культураямы пыремын Анна Образцова, Туризмъя но киужъёсъя йӧскалык центрысь ӧнерчиОзьы-а, тазы-а, но кубыз удмурт крезьгуро лулчеберетэ вылысь берытскиз шуыны луоз. Тодэ вайытом, кылем арын Ижкарын солы сӥзем фестиваль но ортчиз. Озьы ик тросэзлэн кылэмзы вань, дыр, шулан арбериез – чипчирганэз. Мукетъёсыз туннэ сокем тодмоесь ӧвӧл. Вань окаринаос – со шуланлэн разновидностез, со горд сюйысь лэсьтэмын, мукетгес солэн куараез, пулэсь лэсьтэменыз ӵошатыса. Туж ик удмуртэсь ӧвӧл, дыр, но татын вань волынкаос, пӧртэм барабанъёс, бубенъёс Анна Образцова, Туризмъя но киужъёсъя йӧскалык центрысь ӧнерчиУдмуртъёслэн кызьлэсь трос крезьгуро инструментъёссы вылэм. Крезьгур вань шулдыръяськонъёсын, сюанъёсын, ӝыт пуконъёсын чузъяськылӥз. Куд-ог арбериослэн куаразы адямиез йӧнатыны но быгатэ шуыса оскылӥзы. Анна Образцовалэн малпамезъя, крезьгур калыклэсь аслыксэ (менталитетсэ) но возьматыны быгатэ. Удмурт культураын, крезьгур туж бадӟым инты басьтэ. Милям со туж но туж бай, мыным потэ. Со возьматэ, мон сямен, уйпал удмуртъёслэсь но лымшор удмуртъёслэсь менталитетсэс. Удмуртъёс, кудъёсыз, кылсярысь, Алнашын уло, соос туж бадӟым сюлмо, соос туж ӵаш потто, кырӟанъёссы но соослэн сыӵе. Нош уйпалан крезьёссы туж калленэсь, мукет ритм. Со возьматэ, мон шуысал, пӧртэм менталитетмы шуыса кӧня ке Анна Образцова, Туризмъя но киужъёсъя йӧскалык центрысь ӧнерчиАдӟытонэз усьтонын Ижкарысь «Мелодия небесной росы» ансамбль крезьёсын кӧня ке гуръёсты быдэстӥз.  Туризмъя но киужъёсъя элькун центрын (Вадим Сивков нимо урам, 173) адӟытон 6-тӥ куарусёнозь ужалоз.  Тодэ вайытом, Ижкарысь Калык творчествоя юртын чеберлыко киужъёсъя «уДачный сезон» адӟытон ужа. Тегъёс: Ижкар Удмуртия удмуртъёс адӟытон крезьгур кибашлыос  